SEAOIL ปิดกิจการ “เทรดดิ้งน้ำมัน” ประเทศนอร์เวย์
SEAOIL แจ้งปิด “บริษัท Sea Oil Petroleum AS” ในประเทศนอร์เวย์ ที่ดำเนินธุรกิจจัดจำหน่ายน้ำมันเชื้อเพลิง หวังเพิ่มประสิทธิภาพการดำเนินงาน และลดค่าใช้จ่ายในการบริหารจัดการ
SEAOIL แจ้งปิด “บริษัท Sea Oil Petroleum AS” ในประเทศนอร์เวย์ ที่ดำเนินธุรกิจจัดจำหน่ายน้ำมันเชื้อเพลิง หวังเพิ่มประสิทธิภาพการดำเนินงาน และลดค่าใช้จ่ายในการบริหารจัดการ
10 มี.ค. 2566

บริษัท ซีออยล์ จำกัด (มหาชน) หรือ SEAOIL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท Sea Oil Petroleum AS จดทะเบียนประเทศนอร์เวย์ ประกอบธุรกิจจัดจำหน่ายน้ำมันเชื้อเพลิง (Oil Trading) และธุรกิจที่เกี่ยวข้อง มีทุนจดทะเบียนชำระแล้วจำนวน 30,000 โครนนอร์เวย์ (ประมาณ 100,000 บาท) ซึ่งเป็นบริษัทย่อยของ Sea Oil Petroleum PTE. LTD. (SOP) ประเทศสิงคโปร์ (โดยบริษัทฯ ถือหุ้นสามัญใน SOP สัดส่วนร้อยละ 75) ได้จดเลิกบริษัทและชำระบัญชีเสร็จสิ้นเป็นที่เรียบร้อยแล้ว
ทั้งนี้การจดเลิกบริษัทย่อยดังกล่าว เพื่อประสิทธิภาพในการดําเนินงานและลดค่าใช้จ่ายในการบริหารจัดการ โดยมิได้ส่งผลกระทบต่อการดําเนินงานของกลุ่มบริษัทฯ แต่อย่างใด